**Julie Payettová** (neprechýlene: Julie Payette; \* 20. október 1963, Montreal, Kanada) je kanadská podnikateľka, bývalá astronautka, inžinierka a v rokoch 2017 až 2021 29. generálny guvernér Kanady. 21. januára 2021 rezignovala.

Životopis
---------

Payettová sa narodila 20. októbra 1963 v Montreali, Quebec, a žila v štvrti Ahuntsic, navštevovala Collège Mont-Saint-Louis a Collège Regina Assumpta. Na bakalárskom stupni študovala na McGill University kde v roku 1986 získala Bachelor of Engineering (bakalára elektrického inžinierstva). Potom vyštudovala na University of Toronto, v roku 1990 získala Master of Applied Science (magistra aplikovaných vied) z počítačového inžinierstva. Jej diplomová práca sa zaobývala matematickou lingvistikou.

V rokoch 1986 až 1988 pracovala ako systémová inžinierka v divízii Science Engineering IBM Canada. Od roku 1988 do 1990, počas magisterského štúdia, bola zapojená do projektu vysokovýkonnej počítačovej architektúry a tiež asistovala pri výuke na University of Toronto. Začiatkom roka 1991 sa stala súčasťou Oddelenia pre komunikácie a vedu v IBM Zurich Research Laboratory vo Švajčiarsku. Pôsobila tam rok. Po návrate do Kanady, v januári 1992, bola v Bell-Northern Research v Montreali zodpovedná za projekt rozpoznávania reči po telefóne s použitím počítača.

Vesmírny program
----------------

Oficiálny portrét pre misiu STS-96.
V júni 1992 bola Payettová vybraná Canadian Space Agency (CSA) ako jedna za štyroch astronautov z 5 330 žiadateľov. Po základnom tréningu v Kanade pracovala ako technický poradca pre Mobile Servicing System, robotický systém and kanadský príspevok do projektu Medzinárodnej vesmírnej stanice.

V rámci prípravy na vesmírne pôsobenie Payettová získala kvalifikáciu civilného pilota a zaznamenala 120 hodín ako výskumníčka v lietadle so zníženou gravitáciou. V apríli 1996 bola certifikovaná ako operátorka hlbokomorského potápačského obleku pre tlak jednej atmosféry. Svoju kapitánsku kvalifikáciu získala na lietadle CT-114 Tutor na základni Moose Jaw vo februári 1996. Celkovo nalietala viacej než 1300 hodín letu.

V auguste 1996 prišla do Johnson Space Center kde začala tréning letového špecialistu. Po roku tréningu ju poverili prácou na Mobile Servicing System. Základný astronautský tréning dokončila v apríli 1998.

### Vesmírne lety

Payettová na palube raketoplánu *Endeavour* počas misie STS-127
Payettová bola hlavnou astronatkou pre Kanadskú vesmírnu agentúru od roku 2000 do roku 2007. Pár rokov tiež pracovala ako operátorka pre spojenie s astronautmi na misii (capsule communicator) v Mission Control Center v Houstone, vrátane spiatočného letu misie STS-114. Bola hlavnou operátorkou počas misie STS-121.

#### STS-96

Payettová letela v raketopláne *Discovery* od 27. mája do 6. júna 1999 ako súčasť misie STS-96. Počas misie posádka vykonala prvé manuálne pripojenie raketoplánu k Medzinárodnej vesmírnej stanici a doviezla štyri tony nákladu a zásob na stanici. V *Discovery* bola vo funkcii letovej špecialistky (mission specialist). Jej hlavnou úlohou bolo riadiť Canadarm, robotické rameno na manipuláciu s nákladom. Misia STS-96 skončila po 153 orbitoch Zeme, precestovala viac než 6 000 000 km za 9 dní, 19 hodín a 13 minút. Payettová sa stala prvým astronautom z Kanady s účasťou na výstavbe Medzinárodnej vesmírnej stanice a tiež prvým na palube stanice.

#### STS-127

Payettová navštívila stanicu znovu v roku 2009 ako letová špecialistka na palube raketoplánu *Endeavour* počas misie STS-127 prebiehajúcej 15. až 31. jôla 2009, bola letovou inžinierkou a hlavnou operátorkou robotov počas tejto misie. V tom čase bol Robert Thirsk členom Expedície 20 na stanici. Bolo to prvý raz čo boli vo vesmíre dvaja astronauti z Kanady.

Počas svojej druhej misie Payettová doniesla podpísaný sveter známeho hráča Montreal Canadiens Mauricea Richarda, tvrdiac, že priniesla Richarda, ktorý bol známy ako *The Rocket*, do vesmíru ako oslavu storočnice jeho hokejového tímu.

Post vesmírna kariéra
---------------------

Po odchode z Kanadskej vesmírnej agentúry pracovala v rokoch 2010 až 2011 vo Woodrow Wilson International Center for Scholars vo Washingtone, D.C. a tiež bola vedeckou delegátkou quebeckej vlády v Spojených štátoch. Počas nasledujúcich troch rokoch bola riaditeľkou Montreal Science Centre.. Zároveň bola viceprezidentkou Canada Lands Company. V júli 2013 bola vymenovaná za chief operating officer (prevádzkovú riaditeľku) Montreal Science Centre a v apríli 2014 sa stala jednou z členov bankovej rady Národnej banky Kanady.

Generálna guvernérka Kanady
---------------------------

Predseda vlády Justin Trudeau 13. júla 2017 oznámil, že kráľovná Alžbeta II. schválila Payettovú do funkcie generálnej guvernérky. S kráľovnou Alžbetou II. sa prvýkrát oficiálne stretla 20. septembra 2017 na zámku Balmoral kde bola Jej Veličenstvom vymenovaná do pozícií v rádoch: *Extraordinary Companion* v Ráde Kanady (Order of Canada), (skratka C.C.), *Extraordinary Commander* v *Order of Military Merit* (skratka C.M.M.) a *Commander* v ráde *Order of Merit of the Police Forces* (skratka C.O.M.).

Sľub zložila a úradu sa ujala 2. októbra 2017. PO zložení sľubu nabádala Kanaďanov, aby pracovali spolu na problémoch ako klimatické zmeny, migrácia a chudoba. „Ktokoľvek môže hocičo dosiahnuť a vyrovnať sa s úlohou pokiaľ dokáže pracovať s ostatnými, zanechať osobnú agendu, dosiahnuť vyšší cieľ a urobiť to, čo je správne pre spoločné dobro. Dúfam, že presne toto zrkadliť bude môj mandát generálnej guvernérky." povedala.

### Rezignácia

Julie Payette a jej sekretárka Assunta Di Lorenzo rezignovali 21. januára 2021. Rezignácia nasledovala po zverejnení správy z nezávislého vyšetrovania. Podľa správy mali Payette a jej sekretárka vytvárať toxické pracovné podmienky pre zamestnancov kancelárie. Jej funkciu bude dočasne vykonávať Richard Wagner, predseda Najvyššieho súdu.

Ocenenia
--------

Viacero význaných Kanaďanov vrátane Julie Payettovej (vzadu vpravo) nesú olympijskú zástavu počas otváracieho ceremoniálu Zimných olympijských hier 2010 vo Vancouveri
výber ocenení získaných Julie Payettovej:

* Payettová získala 27 čestných doktorátov
* 28. septembra 2017 získala Canadian Forces Decoration
* 25. júna 2010 získala NASA Exceptional Service Medal

Poznámky
--------

1. ↑   *Pravidlá slovenského pravopisu*. 3. upr. a dopl. vyd. Bratislava : Veda, 2000. 590 s. Dostupné online. ISBN 80-224-0655-4. S. 129.  uvádza „Od mužských priezvisk anglického a francúzskeho pôvodu zakončených na -e, ktoré sa nevyslovuje, toto tzv. nemé e sa pri tvorení ženských priezvisk vynecháva aj v písme, napr. Stone [stoun] – Stonová [stounová], Wilde [vajld] – Wildová[vajldová]."

Referencie
----------

1. 1 2   *Governor General: Ms. Julie Payette, Governor General* [online]. Governor General of Canada, July 13, 2017. Dostupné online.
2. 1 2   *Former astronaut Julie Payette to be Canada's next governor general* [online]. CBC News, July 12, 2017. Dostupné online. Archivované 2017-07-12 z originálu.
3. ↑   Julie Payette: Meet Canada's next governor general. *Global News*, July 13, 2017. Dostupné online [cit. 2017-07-13].
4. 1 2   *Payette stepping down as governor general after blistering report on Rideau Hall work environment* [online]. cbc.ca, [cit. 2021-01-22]. Dostupné online.
5. ↑   *Biography of Julie Payette* [online]. Canadian Space Agency, September 10, 2013. Dostupné online.
6. 1 2   *Determination, generosity and spaghetti sauce: Meet Canada's new GG* [online]. CBC News, July 14, 2017. Dostupné online.
7. ↑   *Julie Payette – Celebrating Women's Achievements* [online]. Library and Archives Canada, [cit. 2017-07-13]. Dostupné online.
8. 1 2 3   *Julie Payette: Astronaut, Canadian Space Agency (Biographical data)* [online]. Houston, Texas: National Aeronautics and Space Administration, June 2012. Dostupné online. Archivované 2017-02-18 z originálu.
9. ↑  FLAVELLE, Dana. Blasting off into space with Massey mementoes. *Toronto Star*, February 1, 2009. Dostupné online [cit. 2017-07-13].
10. ↑  KATZ, Hélèna. *Julie Payette: Right where she belongs* [online]. McGill Reporter, 2000-04-20, [cit. 2017-07-12]. Archivované 9. septembra 2016 na. Dostupné online.
11. 1 2   *Biography of Julie Payette* [online]. Longueuil, Quebec: Canadian Space Agency, January 21, 2013. Dostupné online. Archivované 2017-07-12 z originálu.
12. ↑  ELLIS, Lee. *Who's Who of NASA Astronauts*. River Falls, Wisconsin : Americana Group Publishing, 2004. ISBN 0966796144. S. 146.
13. ↑  MELADY, John. *Canadians in Space: The Forever Frontier*. Toronto : Dundurn Press, 2009. ISBN 978-1-55002-940-6. S. 137.
14. ↑   *Inventive Women Biographies: Julie Payette* [online].. Dostupné online. Archivované 2009-02-17 z originálu.
15. ↑  NASA. *NASA Assigns Crews for STS-127 and Expedition 19 Missions* [online]. NASA, 2008, [cit. 2008-02-11]. Dostupné online. Archivované 2017-06-08 z originálu.
16. ↑  MELADY, John. *Maple Leaf in Space: Canada's Astronauts*. Toronto : Dundurn Press, 2011. ISBN 978-1-55488-752-1. S. 136.
17. ↑   Payette to carry piece of Ottawa Valley legend into space. *CTV News*, June 13, 2009. Dostupné online [cit. 2017-07-13].
18. ↑   *Featured Alumni* [online]. University of Toronto, November 28, 2013. Dostupné online.
19. ↑   *Former Public Policy Scholar Canada: Julie Payette* [online]. Woodrow Wilson International Center for Scholars, 2011. Dostupné online.
20. ↑   *Biography of Julie Payette, OC, CQ* [online]. Justin Trudeau, Prime Minister of Canada, July 13, 2017. Dostupné online.
21. ↑   Julie Payette leaving job as director of Montreal Science Centre. *The Gazette* (Montreal), October 13, 2016. Dostupné online [cit. 2017-07-14].
22. ↑  RAYMOND, Katharine. *Julie Payette* [online]. Canadian Encyclopedia, March 2, 2017. Dostupné online.
23. ↑   Former astronaut Julie Payette will be Canada's next Governor General. *Toronto Star*, July 13, 2017. Dostupné online.
24. ↑   *Appointment Notice Julie Payette* [online]. Toronto: The Globe and Mail, 2014-05-23. Dostupné online. (po anglicky)
25. ↑   *Prime Minister Trudeau announces The Queen's approval of Canada's next Governor General* [online]. Government of Canada, July 13, 2017. Dostupné online.
26. ↑  GENERAL, The Office of the Secretary to the Governor. *The Governor General of Canada* [online]. [Cit. 2017-10-02]. Dostupné online.
27. ↑  MACCHARLES, Tonda. Julie Payette becomes Canada's 29th Governor General. *Toronto Star*, October 2, 2017. Dostupné online [cit. 2017-10-02].
28. ↑   *Julie Payette pushes strength of team work, power of dreams in debut speech as GG* [online]. Canadian Broadcasting Corporation, [cit. 2017-10-02]. Dostupné online.
29. ↑   *Biography of Julie Payette, OC, CQ* [online]. Government of Canada, [cit. 2017-07-13]. Dostupné online.
30. ↑  BSGG, OSGG /. *As the incoming commander-in-chief, #GGDJuliePayette received the @CanadianForces Decoration from the @CDS\_Canada\_CEMD. #GG29pic.twitter.com/ByL3MHmonh* [online]. Twitter, September 28, 2017, [cit. 2017-10-01]. Dostupné online.
31. ↑  SCOTTI, Monique. Julie Payette: Meet Canada’s next governor general. *Global News*, July 13, 2017. Dostupné online [cit. 2017-07-14].

Iné projekty
------------

Commons
* Spolupracuj na Commons Commons ponúka multimediálne súbory na tému **Julie Payettová**

Zdroj
-----


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku Julie Payette na anglickej Wikipédii.*

| * z
* d
* u
Generálni guvernéri Kanady |
| --- |
| 
* Monck (1867 – 1868)
* Lisgar (1869 – 1872)
* Dufferin (1872 – 1878)
* Lorne (1878 – 1883)
* Lansdowne (1883 – 1888)
* Stanley (1888 – 1893)
* Aberdeen (1893 – 1898)
* Minto (1898 – 1904)
* Grey (1904 – 1911)
* Connaught (1911 – 1916)
* Devonshire (1916 – 1921)
* Byng (1921 – 1926)
* Willingdon (1926 – 1931)
* Bessborough (1931 – 1935)
* Tweedsmuir (1935 – 1940)
* Athlone (1940 – 1946)
* Alexander (1946 – 1952)
* Massey (1952 – 1959)
* Vanier (1959 – 1967)
* Michener (1967 – 1974)
* Léger (1974 – 1979)
* Schreyer (1979 – 1984)
* Sauvé (1984 – 1990)
* Hnatyshyn (1990 – 1995)
* LeBlanc (1995 – 1999)
* Clarkson (1999 – 2005)
* Jean (2005 – 2010)
* Johnston (2010 – 2017)
* Payettová (2017 – 2021)
* Richard Wagner ad interim (2021)
* Mary Simonová (2021 – súčasnosť)

 | Symbol generálneho guvernéra |

Autoritné údaje: * GND: 117587759X
* ISNI: 0000 0000 7501 7924
* VIAF: 105091216